CELEX: 62015TN0303
Language: hr
Date: 2015-06-01 00:00:00
Title: Predmet T-303/15: Tužba podnesena 1. lipnja 2015. – Barqawi protiv Vijeća

27.7.2015   
            
            
               HR
            
            
               Službeni list Europske unije
            
            
               C 245/45
            
         Tužba podnesena 1. lipnja 2015. – Barqawi protiv Vijeća
   (Predmet T-303/15)
   (2015/C 245/55)
   Jezik postupka: francuski
   
      Stranke
   
   
      Tužitelj: Ahmad Barqawi (Dubai, Ujedinjeni Arapski Emirati) (zastupnici: J.-P. Buyle i L. Cloquet, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu uredbu Vijeća (EU) 2015/375 od 6. ožujka 2015. o provedbi Uredbe (EU) br. 36/2012 o mjerama ograničavanja s obzirom na stanje u Siriji, u dijelu u kojem se odnosi na tužitelja;
            
         
               —
            
            
               poništi Provedbenu odluku Vijeća (ZVSP) 2015/383 od 6. ožujka 2015. o provedbi Odluke 2013/255/ZVSP o mjerama ograničavanja protiv Sirije, u dijelu u kojem se odnosi na tužitelja;
            
         
               —
            
            
               naloži Vijeću snošenje svih troškova postupka, uključujući i onih koje je pretrpio tužitelj.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe šest tužbenih razloga.
   
            
               1.
            
            
               Prvi tužbeni razlog, koji se temelji na povredi prava na obranu i prava na pravično suđenje, s obzirom na to da tužitelj nije saslušan prije donošenja predmetnih mjera ograničavanja.
            
         
            
               2.
            
            
               Drugi tužbeni razlog, koji se temelji na očitoj pogreški u ocjeni činjenica, a s obzirom na to da Vijeće nije podnijelo dokaze u prilog iznesenim činjenicama koji bi podupirali obrazloženje određenih mjera.
            
         
            
               3.
            
            
               Treći tužbeni razlog, koji se temelji na povredi općeg načela proporcionalnosti.
            
         
            
               4.
            
            
               Četvrti tužbeni razlog, koji se temelji na neproporcionalnoj povredi prava vlasništva i prava na obavljanje profesionalne djelatnosti.
            
         
            
               5.
            
            
               Peti tužbeni razlog, koji se temelji na zloporabi ovlasti. Tužitelj ističe da je – s obzirom na to da mjere koje je usvojilo Vijeće nemaju nikakvog učinka na sirijski režim, i s obzirom na to da je tužitelj uvijek poštovao sankcije međunarodne zajednice te cijelo vrijeme ostao neovisan od vlasti – osnovano smatrati da su pobijane mjere donesene iz razloga različitih od onih koji su u njima navedeni (isključenje s tržišta – stavljanje u povoljniji položaj drugih aktera).
            
         
            
               6.
            
            
               Šesti tužbeni razlog, koji se temelji na povredi obveze obrazlaganja, s obzirom na to da je obrazloženje pobijanih mjera od strane Vijeća eliptično i da ne upućuje niti na jedan konkretni element ili datum koji bi tužitelju omogućili da identificira poslovne aktivnosti koje mu se stavljaju na teret.